CELEX: C2006/261/46
Language: fi
Date: 2006-10-28 00:00:00
Title: Asia T-236/06: Kanne 1.9.2006 — Landtag Schleswig-Holstein v. komissio

28.10.2006   
            
            
               FI
            
            
               Euroopan unionin virallinen lehti
            
            
               C 261/24
            
         Kanne 1.9.2006 — Landtag Schleswig-Holstein v. komissio
   (Asia T-236/06)
   (2006/C 261/46)
   Oikeudenkäyntikieli: saksa
   Asianosaiset
   
      Kantaja: Landtag Schleswig-Holstein (Kiel, Saksa) (edustajat: S.R. Lakowski ja J. Caspar)
   
      Vastaaja: Euroopan yhteisöjen komissio
   Vaatimukset
   
               —
            
            
               Asian käsittelyä on lykättävä niin kauan kun Euroopan yhteisöjen tuomioistuin ei ole vielä ratkaissut kyseisessä tuomioistuimessa samassa asiassa vireillä olevaa oikeusriitaa
               sikäli kuin Euroopan yhteisöjen tuomioistuin katsoo, ettei se ole toimivaltainen käsittelemään asiaa ja palauttaa asian perussäännön 54 artiklan nojalla ensimmäisen oikeusasteen tuomioistuimeen
            
         
               —
            
            
               10.3.2006 ja 23.6.2006 tehdyt komission päätökset on kumottava
            
         
               —
            
            
               komissio on velvoitettava korvaamaan oikeudenkäyntikulut
            
         Oikeudelliset perusteet ja pääasialliset perustelut
   Komissio on hylännyt kanteen kohteena olevissa päätöksissä kantajan vaatimuksen saada tutustua asiakirjaan SEK(2005) 420 viittaamalla avoimmuusasetuksen (1) 4 artiklan 2 kohdan toiseen luetelmakohtaan. Tämän asiakirjan sisältönä on oikeudellinen analyysi, joka liittyy yhteisön toimivaltaan sähköisten viestintäverkkojen tarjoajien toimesta tapahtuvan henkilötietojen säilyttämisen alalla.
   Kantaja vetoaa ensiksi siihen, että asiassa on rikottu EY 10 artiklaa kun sitä luetaan yhdessä EU 1 artiklan 2 kohdan kanssa. Kantajan käsityksen mukaan komissio on velvollinen antamaan vastavuoroisten lojaalia yhteistyötä koskevien velvollisuuksien ja avoimmuusperiaatteen perusteella pyydetyn asiakirjan tutustuttavaksi, koska tämän asiakirjan luovuttamiseen täydellisenä on voimakas julkinen ja parlamentaarinen intressi.
   Kantaja vetoaa lisäksi EY 255 artiklan sekä avoimmuusasetuksen 2 artiklan 1 kohdan rikkomiseen. Sen katsoo, että komissio on tukenut virheellisesti kieltäytymisensä antaa tutustuttavaksi pyydetty asiakirja avoimmuusasetuksen 4 artiklan 2 kohdan toiseen luetelmakohtaan, koska asiakirjan luovuttaminen ei olisi vahingoittanut komission oikeudellista neuvonantoa. Näin ollen vastaaja on käyttänyt harkintavaltaansa virheellisesti.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).